kardosdrur/scandi-wiki huggingface dataset:
Vester Nebel (Kolding Kommune)

Vester Nebel er en by i Sydjylland med , beliggende i Vester Nebel Sogn i kuperet terræn. Byen ligger i Kolding Kommune og tilhører Region Syddanmark.

I byen findes Vester Nebel Kirke, der er en romansk kirke fra 11-1200-tallet. Der findes desuden en skole, Vester Nebel Skole, i byen.

Fra Vester Nebel er der 6 kilometer til Almind, godt 9 til Egtved og knap 6 til Kolding.

Eksterne henvisninger 
 Skoleporten Vester Nebel Skole
 Vester Nebel Kirke – billeder fra Panoramio

Kilder 

Byer i Kolding Kommune
Kommunalfuldmagten

Kommunalfuldmagten er en betegnelse for de ulovbestemte og uskrevne regler i form af afgørelser og udtalelser, der regulerer de danske kommuners mulighed for uden lovhjemmel at påtage sig opgaver.

Kommunalfuldmagten kan have hjemmel i Grundlovens § 82. Ifølge KL kan kommunalfuldmagten opfattes som en retsgrundsætning.

Konkret betyder kommunalfuldmagten, at kommunalbestyrelsen har ret til at råde over kommunens ressourcer, herunder kompetencen til at udarbejde kommunens budget samt kommunernes selvstændige kompetence til at fastlægge den kommunale beskatning.

Kommunalfuldmagten indebærer også, at kommunen har ret til at stille de ydelser til rådighed for borgerne, som der juridisk er mulighed for. Som udgangspunkt er det f.eks. ikke tilladt for en kommune at drive decideret erhvervsvirksomhed i form af handel, håndværk og industri, dog må kommunen gerne selv løse opgaver for sig selv, såkaldt in house-produktion, som ellers ville have været udliciteret – eksempelvis et vaskeri, der betjener de kommunale institutioner. Kommunalfuldmagten giver sågar mulighed for at kommunen sælger biprodukter og overskudsproduktion fra egen produktion. Kravet er dog, at produktionen skal være nært knyttet til egentlige kommunale opgaver.

Litteratur 
kapitel 2 i Jens Garde & Karsten Revsbech: Kommunalret. 2017. 4. udgave. Jurist- og Økonomforbundets Forlag.

Referencer 

Danmarks politik
Jura
Juridiske begreber
Retsvidenskab
Forvaltningsret
Retskilde
Moabit

Moabit er en bydel (tysk: Ortsteil) i Mitte-distriktet (tysk: Bezirk) i Berlin, Tyskland. Moabit har et areal på 7,72 km2 og et befolkningstal på 81.021 (2020). Bydelen har dermed en befolkningstæthed på 10.495 indbyggere pr. km2. 

Moabit har bydelsnummeret 0102.

Før en administrativ reform af byens bydele i 2001, hørte Moabit til Tiergarten. Moabit afgrænses af Spree, Berlin-Spandauer Schifffahrtskanal, Westhafenkanal og Charlottenburger Verbindungskanal. Moabit anvendes desuden som betegnelse for det lokale fængsel Justizvollzugsanstalt Moabit.

Moabit blev inkorpereret i Berlin i 1861, men har rødder tilbage til det 13. århundrede. Rødderne til bydelens navn er omstridt. Det kan muligvis spores tilbage til områdets første beboere, huguenotterne, på Frederik Vilhelm 1. af Preussens tid. Huguenotterne, der var franske flygtninge, navngav deres residens med en henvisning til Bibelens beskrivelse af israelitterne i Moab.

Efter Berlinmurens fald er Moabit ikke længere et grænseområde på kanten af Vestberlin, men et centralt område i det samlede Berlin. Grundet nærheden til Reichstag er mange nye bygninger blevet opført i Moabit, blandt andet det tyske indenrigsministerium. Én af Berlins ældste stationsbygninger, den nyklassicistiske Hamburger Bahnhof, opført i 1847, ligger også i Moabit. Banegården er i dag et af delstaten Berlins mange museer. 

Berlins geografi
Bydele i Berlin
Nicolai Neiiendam

Nicolai Anders Neiiendam (født 21. marts 1865 i København, død 15. marts 1945 i København) var en dansk skuespiller, underviser, sceneinstruktør og forfatter. Han trådte oprindeligt i sin fars fodspor som slagtersvend, men blev i 1892 optaget på Det Kongelige Teaters elevskole og debuterede på Det Kongelige Teater i 1893 som "prinsen af Godthåb" i stykket Kærlighed ved hoffet af Frederik Paludan-Müller. Han blev på teateret indtil 1895, hvor han skiftede til Dagmarteatret og var i perioden 1895-1899. Det var i denne periode han fik sit egentlige gennembrud i rollen som "Niels Lykke" i stykket Fru Inger til Østraat af Henrik Ibsen og fik snart efter flere betydelige roller, bl.a. "Nemours" i Ludvig XI, "Skriftefaderen" i Ridder Bengts Hustru af August Strindberg og "Mester Heinrich" i stykket Klokken, der sank af Gerhart Hauptmann.  I årene 1899-1930 var han tilbage på Det Kongelige Teater og blev teatrets mest agtede skuespiller, men forlod scenen i 1830 i protest da Adam Poulsen blev ansat som direktør. Han skrev stykket Hos sukkerbageren på Store Kjøbmagergade som blev opført på Dagmarteatret i 1934.

Ud over skuespillet har han medvirket i fem stumfilm og tre tonefilm.

Den 17. april 1897 blev han gift med skuespillerinde Jonna Neiiendam. Sammen fik de sønnen skuespiller Tavs Neiiendam. Han er desuden far til provst og forfatter Michael Neiiendam (1895-1962) født uden for ægteskab med Christine Cathrine Thomasen (død 1934). Nicolai Neiiendam døde den 15. marts 1945 og ligger begravet på Frederiksberg Ældre Kirkegård sammen med sin kone Jonna.

Filmografi 
 1910 – Den Dødes Halsbaand (som snedkeren; instruktør August Blom)
 1912 – En frygtelig Fejltagelse (som Storm, professor og berømt maler; ubekendt instruktør)
 1915 – Dødskysset (ubekendt instruktør)
 1915 – Manden uden Ansigt (instruktør Benjamin Christensen)
 1918 – Himmelskibet (som professor Planetaros, astronom; instruktør Holger-Madsen)
 1919 – Mod Lyset (som professor Manini; instruktør Holger-Madsen)
 1939 – Elverhøj (som Kong Christian IV; instruktør Svend Methling)
 1939 – Den gamle præst (som pastor Castbierg; instruktør Jon Iversen)
 1942 – Tyrannens fald (som doktor Ullerup; instruktør Alice O'Fredericks, Jon Iversen)

Eksterne henvisninger 
 
 
 

Skuespillere fra Danmark
Stumfilmskuespillere fra Danmark
Personer i Kraks Blå Bog (afdøde)
Roentgenizdat

Roentgenizdat er en type grammofonplade, som blev lavet ud fra brugte røntgenplader, i mangel af vinyl. Pladerne blev udgivet i Sovjetunionen, og navnet stammer fra ordet roentgen (som i Røntgenstråler) og det russiske izdatel'stvo, som betyder udgiver. 

I Sovjetunionen var meget vestlig musik forbudt, og selvom nogle grammofonplader blev smuglet ind, oversteg efterspørgslen udbuddet. Eftersom vinyl var næsten umuligt at skaffe, kunne de grammofonplader der var kommet over landets grænse ikke reproduceres, men man fandt hurtigt ud af, at man som alternativ kunne skære riller i gamle røntgenplader. Pladerne var af ringe kvalitet og holdt sjældent mere end et par måneder, men de indeholdte stadig den forbudte musik, og blev derfor både eftertragtede og værdsatte. I 1958 blev roentgenizdat dog til sidst opdaget af myndighederne, og forbudt.

Litteratur og kilder 
 Joseph Brodsky: On Grief and Reason: Essays, New York 1997.
 Artemy Troitsky: Back in the USSR: The True Story of Rock in Russia. London and Boston 1988.
 urbandictionary.com
Musik fra Sovjetunionende:Schallplatte#Flexible Disc (Flexidisc)
Hamburger Bahnhof

Hamburger Bahnhof er en nedlagt jernbanestation beliggende i bydelen Mitte i Berlin, Tyskland. I dag huser bygningen Museum für Gegenwart. 

Hamburger Bahnhof blev indviet i 1847 som endestation for jernbanen mellem Berlin og Hamburg. Stationsbygningen er en af de ældste bevarede i hele Tyskland og den eneste tilbageværende fra den sene klassicisme. Stationen blev nedlagt i 1884 efter blot 37 års drift, og fremover fungerede Lehrter Bahnhof (nuværende Berlin Hauptbahnhof), der lå blot 400 m sydvest for Hamburger Bahnhof, som endestation for jernbanen til Hamburg.

Bygningen blev svært skadet under 2. verdenskrig, blev taget i brug igen i 1996 til Museum für Gegenwart (Nutidsmuseet), der udstiller moderne og samtidig kunst, f.eks. pop art-værker af Andy Warhol og Roy Lichtenstein.

Eksterne henvisninger 
 Hjemmeside for Hamburger Bahnhof – Museum für Gegenwart 

Kunstmuseer i Berlin
Museer etableret i 1996
Qatar Airways

Qatar Airways (arabisk: القطرية) er det nationale flyselskab i Qatar, og har hovedkvarter i Doha. Qatar Airways er et af kun seks flyselskaber i verden som har fået fem stjerner af det uafhængige bureau Skytrax, som vurderer service og kvalitet.

Selskabet blev grundlagt i 1993 efter initiativ fra medlemmer af kongefamilien i landet. Driften startede i januar 1994.

Efter nogle år med tab fulgte en reorganisering efter vestlig model i 1997, og selskabet fik ny ledelse. Kongefamiliens ejerskab blev reduceret til 50%. Qatar Airways satsede samtidigt tungt på at opbygge en flåde bestående af fly produceret af den europæiske flyproducent Airbus. I 2007 åbnede selskabet imidlertid op for Boeing, og har for tiden ordrer på nye fly hos begge producenter.

I konkurrencen om "Airline of the year 2010" blev Qatar Airways placeret som nummer 3, efter vinderen Asiana. Nummer 2 blev Singapore Airlines. I 2011 og 2012 blev de nummer 1 i "Airline of the year" foran blandt andet Asiana og Singapore Airlines.

Selskabet er medlem af Arab Air Carriers Organization og Oneworld.

Eksterne henvisninger 

 Qatar Airways

Flyselskaber fra Qatar
Etableret i 1993
Doha
Statsejede virksomheder
Rudolph-Wilde-Park

Rudolph-Wilde-Park er en park i bydelen Schöneberg i Berlin. Parken er opkaldt efter Rudolph Wilde, den første overborgmester i den da selvstændige by Schöneberg.

Den langstrakte, smalle park omfatter til sammen syv hektar, og begynder ved Rathaus Schöneberg og strækker sig fra Martin-Luther-Straße ca. 650 meter mod vest, til Volkspark Wilmersdorf ved Kufsteiner Straße.

Eksterne links 

Bygninger, konstruktioner og anlæg i Berlin
Hammelburg

Hammelburg er en by i Landkreis Landkreis Bad Kissingen i Regierungsbezirk Unterfranken i den tyske delstat Bayern. Det er den ældstye vinby i Franken, og ligger i udløberne af den bayerske del af Rhönbjergene og ved floden Fränkische Saale.

Byens vartegn er rådhuset i centrum og Schloss Saaleck, der troner over byen.

Geografi 

Dalen ved Fränkische Saale præger Hammelburgs omgivelser. mod nord når området op til Rhön , og i vest falder landskabet til engene ved floden Main.

Inddeling af byen 
Ud over hovedbyen, består Hammelburg af landsbyerne Diebach, Untererthal, Pfaffenhausen/Lager, Westheim, Gauaschach, Obereschenbach, Obererthal (mit Seeshof), Untereschenbach, Feuerthal und Morlesau (mit Ochsenthal). (rækkefølgen efter størrelse)

Eksterne henvisninger
Ticker-tape parade

Ticker-tape parade er en engelsk betegnelse for en form for parade holdt i et bycentrum som opstod i USA. Paradeformen kendetegnes ved at der slippes store mængder papirstykker fra kontorbygninger langs ruten, noget som skaber en triumferende, snestormslignende effekt.

Betegnelsen opstod i New York City som en spontan fejring som blev holdt 29. oktober 1886 i forbindelse med indvielsen af Frihedsstatuen, og denne form for fejring bliver stadig hovedsageligt forbundet med New York City.

Disse parader organiseres kun ved specielle begivenheder i New York City.

Kultur i New York City
Pier Ferdinando Casini

Pier Ferdinando Casini (født 3. december 1955 i Bologna) er en italiensk kristendemokratisk politiker. Han er præsident for Den Interparlamentariske Union.

Politisk liv 

Casini blev første gang indvalgt i det italienske parlament i 1983 for Democrazia Cristiana. I 1993 hørte han til grundlæggerne af Centro Cristiano Democratico, som senere gik op i Unione di Centro ("Unione dei Democratici Cristiani e Democratici di Centro", UDC).

Casini var præsident for det italienske parlament fra 2001 til 2006. Han blev valgt til præsident for Den Interparlamentariske Union i oktober 2005.

Ekstern henvisning 

Politikere fra Italien
Schloss Esterházy

Schloss Esterházy er et slot i Eisenstadt i Østrig. Det blev oprindeligt opført i slutningen af 1200-tallet, og kom i familien Esterházys eje i 1622. Slottet ejes i dag indirekte, gennem stiftelser, af prinsesse Melinda Esterházy. Esterházy-familien havde Joseph Haydn som kapelmester, og der arrangeres jævnligt koncerter i den kendte Haydn-sal i slottet.

Eksterne links 
 http://www.schloss-esterhazy.at/ 

Esterhazy
Palais Esterházy

Palais Esterházy er et barokpalæ i Wien, som tilhørte den ungarske adelsslægt Esterházy. I den tidligere vinkælder ligger den kendte restaurant Esterházykeller.

Der findes to bygninger i Wien som bliver kaldt Palais Esterházy. Denne bygning ligger på Wallnerstraße, et andet Palais Esterházy ligger på Kärtner Straße.

Esterházy-familien begyndte at bygge på dette område mellem 1685–1695, men det var først mellem 1806–1820 at palæet fik dagens udseende. Palæet blev brugt lidt af Esterházy-familien i det 20. århundrede.

Bygninger, konstruktioner og anlæg i Wien
Albert 5. af Bayern

Albert 5. (født 29. februar 1528 – 24. oktober 1579; også skrevet Albrecht) var hertug af Bayern fra 1550 til sin død.

Han var gift med Anna af Habsburg, datter af kejser Ferdinand 1.

Albert var en streng katolik og en vigtig leder for den tyske modreformation.

Han fremmede også kunsten, og grundlagde en række samlinger, bl.a. Wittelsbachernes antiksamling, den ægyptiske samling, møntsamlingen og skatkammeret i residensen samt Wittelsbachernes hofbibliotek.

Albert er begravet i Frauenkirche i München.

Huset Wittelsbach
Hertuger af Bayern
Personer fra München
Riddere af Den gyldne Vlies
Hessens landdag

Hessens landdag (ty. Hessischer Landtag) er parlamentet i den tyske delstat Hessen. Landdagen har sæde i byslottet ved Slotspladsen i Wiesbaden, tidligere sæde for hertugerne af hertugdømmet Nassau.

Landdagen har 110 medlemmer. Frem til 2003 blev de valgt hvert fjerde år. Siden 2003 vælges landdagen hvert femte år.

Den hessiske landdags forløber var Storhertugdømmet Hessens landstænder. I 1919 blev Hessens landdag, med det officielle navn Landtag des Volksstaates Hessen, etableret med sæde i Darmstadt. Landdagen blev afskaffet 30. januar 1934 gennem en føderal lov som fratog delstaterne deres selvstyre. I 1946 blev den hessiske landdag genoprettet som Hessischer Landtag, med sæde i Wiesbaden.

Eksterne links 
http://www.hessischer-landtag.de/ 

Wiesbaden
Frances Hodgson Burnett

Frances Eliza Hodgson Burnett (født 24. november 1849, død 29. oktober 1924) var en engelsk-amerikansk dramatiker og forfatter. Hun er bedst kendt for sine børnebøger, specielt The Secret Garden, A Little Princess og Little Lord Fauntleroy.

Hun voksede op i fattigdom i Manchester. I 1865 emigrerede hun til Tennessee i USA. Som 18 år gammel fik hun ansvaret for sine fire yngre søskende, efter at begge forældre var døde. For at forsørge dem begyndte hun at udgive historier.

Eksterne henvisninger 

 
 Frances Hodgson Burnett  på Biographybase.com 
 

Engelsksprogede forfattere
Børnebogsforfattere fra USA
Dramatikere fra USA
Personer fra Manchester
Thorleif Lund

Thorleif Brinck Lund (7. juni 1880 – 30. juni 1956) var en norsk skuespiller.

Han scenedebuterede på Nationaltheatret i Oslo i 1905. I sammen sæson optrådte han også på Centralteatret i Oslo. Derefter på Den Nationale Scene i Bergen (1908-1913). I 1914 filmdebuterede han hos det Skandinavisk-Russisk Handelshus i København, hvor han medvirkede i en række film før han senere i 1914 kom til Nordisk Film, hvor han de næste tre år spillede med i omkring 35 film. I september 1917 tvang de forværrede økonomiske omstændigheder i 1. verdenskrig Nordisk Film til at opsige kontrakten med 50 skuespillere, heriblandt Thorleif Lund. Sammen år tog han med sin kone Ebba Thomsen og andre tidligere Nordisk Film skuespillere, Philip Bech, Alma Hinding, Birger von Cotta-Schønberg på en teaterturne i Norge og Sverige, men uden større succes. I 1923 indspillede han sin sidste film, Republikaneren hos Olaf Fønss i Astra Film. Efter filmkarrieren var han bl.a. reklamechef hos Magasin du Nord.

Thorleif Lund var gift to gange: første gang den 7. oktober 1908 med malerinden Janna Lange Kielland Holm og i 1915 med skuespillerinden Ebba Thomsen. Han døde den 30. juni 1956 og ligger begravet på Gentofte Kirkegård.

Filmografi

Som skuespiller

Som instruktør 
 Magasinets Datter (1918) – medinstruktør med instruktør August Blom

Eksterne henvisninger 
 

Skuespillere fra Norge
Stumfilmskuespillere fra Norge
Olga Segler

Olga Segler (31. juli 1881 i Prischt i Ukraine – 26. september 1961 i Berlin) var en af de første ofre for Berlinmuren, og sandsynligvis også det ældste (80 år) offer, som er kendt ved navn.

Olga Segler boede i Bernauer Straße 34. Huset lå i Østberlin, mens fortovet foran lå i Vestberlin. På grund af denne beliggenhed bestemte kommunistregimet i Østberlin, at beboerne skulle kastes ud. Olga Segler ville undgå dette og hellere flygte til datteren i Vestberlin.

25. september 1961 hoppede den 80 år gamle kvinde i et redningsnet, som blev sat op af brandvæsenet i Vestberlin for at gøre det muligt for beboerne at flygte. Hun pådrog sig ved faldet store indre skader og døde dagen efter.

Olga Segler blev bisat på Städtischer Friedhof i bydelen Reinickendorf i Vestberlin. Der står en mindetavle på dødsstedet.

Eksterne henvisninger 

Personer fra Tyskland
Den kolde krig
David McAllister

David James McAllister (født 12. januar 1971 i Vestberlin) er en tysk politiker (CDU). Han var formand for CDUs fraktion i landdagen i Niedersachsen. Han har været medlem af landdagen siden 1998, og blev generalsekretær i CDU Niedersachsen i 2002. Efter landdagsvalget i 2003, da CDU dannede regering med Christian Wulff som statsminister, blev han parlamentarisk leder. Fra 2010 til 2013 var han Niedersachsens ministerpræsident, men tabte landdagsvalget i 2013.

Han er af skotsk og tysk oprindelse. Efter aftjening af værnepligten ved panserbataljon 74 i Cuxhaven 1989–1991 studerede han fra 1991 til 1996 jura ved Universität Hannover med legat fra Konrad-Adenauer-Stiftung. Han engagerede sig samtidigt i Junge Union og i lokalpolitik for CDU.

Eksterne henvisninger 

 David McAllisters hjemmeside 

Ministerpræsidenter fra Tyskland
Politikere fra CDU
Personer fra Berlin
Kommakrebs

Kommakrebs-ordenen (Cumacea) omfatter ca. 1600 forskellige beskrevne arter.

Taksonomisk klassifikation 
 Bodotriidae Scott, 1901 (> 382 arter)
 Ceratocumatidae Calman, 1905 (11 arter)
 Diastylidae Bate, 1856 (> 281 arter)
 Gynodiastylidae Stebbing 1912 (103 arter)
 Lampropidae Sars, 1878 (90 arter)
 Leuconidae Sars, 1878 (121 arter)
 Nannastacidae Bate, 1866 (> 350 arter)
†Ophthalmdiastylidae Malzahn, 1972 (5 arter)
 Pseudocumatidae Sars, 1878 (29 arter)

Kilder/Henvisninger 
 Brusca, R. & G. Brusca, (2003). Invertebrates. Sunderland, Massachusetts: Sinauer Associates, Inc.. 
 Gerken, S., (2001). "The Gynodiastylidae." Memoirs of the Museum of Victoria 59(1): 1-276. 
 Jones, N.S., (1976). British Cumaceans. Synopses of the British Fauna No. 7, Academic Press.

Storkrebs
Maria Josepha Carolina af Sachsen

Maria Josepha Carolina af Sachsen (Maria Josepha Karolina Eleonore Franziska Xaveria) (4. november 1731 i Dresden – 13. marts 1767 i Paris) var prinsesse af Sachsen og gennem sit ægteskab med Ludvig Ferdinand, kronprinsesse (dauphine) af Frankrig. Hun var mor til tre konger af Frankrig: Ludvig 16., Ludvig 18. og Karl 10..

Hun var datter af kurfyrst Frederik August 2. af Sachsen, som også var konge af Polen, og Maria Josepha af Østrig, datter af den tysk-romerske kejser Josef 1..

10. januar 1747 blev hun gift i Dresden med kronprins Ludvig af Frankrig.

Børn 

 Marie Zéphyrine af Frankrig (1750–1755)  Madame Royale;
 Louis Joseph af Frankrig (1751–1761), Hertug af Bourgogne;
 Xavier Marie af Frankrig (1753–1754), Hertug af Aquitaine;
 Louis Auguste af Frankrig, "Louis XVI" (1754–1793);
 Louis Stanislas af Frankrig, "Ludvig XVIII af Frankrig" (1755–1824);
 Charles Philippe af Frankrig, "Karl X af Frankrig"  (1757–1836); 
 Marie Clotilde af Frankrig (1759–1802), gift med Karl Emmanuel 4. af Sardinien-Piemont; 
 Élisabeth af Frankrig, ("Madame Élisabeth") (1764–1794) 

Kongelige fra Tyskland
Albertinske linje af Huset Wettin
Personer fra Dresden
1. Fußball-Bundesliga 2006-07

1. Fußball-Bundesliga 2006-07 var den 44. sæson siden oprettelsen af ligaen. Den fandt sted fra den 11. august 2006 til den 19. maj 2007. VfB Stuttgart sikrede sig med førstepladsen sit 5. tyske mesterskab.

Stuttgart kvalificerede sig sammen med FC Schalke 04 på andenpladsen til UEFA Champions League, mens tredjepladsen Werder Bremen fik adgang til kvalifikationen til turneringen. Bayern München og Bayer Leverkusen og FC Nürnberg kvalificerede sig til UEFA Cuppen, mens 1. FSV Mainz 05, Alemannia Aachen og Borussia Mönchengladbach med de tre laveste placeringer rykkede ned i 2. Bundesliga.

Stillingen

Resultat

Topscorere

Eksterne henvisninger 
 Bundesliga.de  
 dfb.de  

Sæsoner i 1. Fußball-Bundesliga
Fodboldsæson 2006-07
Kongeriget Kroatien og Slavonien

Kongeriget Kroatien og Slavonien (kroatisk: Kraljevina Hrvatska i Slavonija, ungarsk: Horvát-Szlavónia Királyság, tysk: Königreich Kroatien und Slawonien) var et autonomt kongerige indenfor det østrig-ungarske dobbeltmonarki. Det tilhørte den ungarske del af monarkiet ("Transleithanien") og omfattede dele af dagens Kroatien og Vojvodina.

Kongeriget Kroatien og Slavonien opstod gennem foreningen af de to kongeriger Kroatien og Slavonien i 1868. Det nye kongerige eksisterede til 1918, da det sammen med Kongeriget Serbien blev en del af Kongeriget af serbere, kroater og slovenere.

Kongeriget var inddelt i otte forvaltningsregioner, kaldt komitater. Folketællingen i 1910 viste at kongeriget havde 2.621.954 indbyggere. 1.638.354 (62,5 % af befolkningen) opgav kroatisk som modersmål, 644.955 (24,5 %) opgav serbisk, 133.418 opgav tysk, 105.047 opgav ungarsk og 20.884 opgav slovakisk.

Kroatiens historie
Tidligere riger, stater, protektorater, kolonier og lande
Kroatien og Slavonien
Kroatien og Slavonien
Victorien Sardou

Victorien Sardou (5. september 1831 i Paris – 8. november 1908 samme sted) var en fransk dramatiker og forfatter.

Sardou skrev historiske dramaer, komedier og libretto for operaer og operetter. I 1877 blev han medlem af Académie française.

Hans drama La Tosca inspirerede Giacomo Puccinis opera af samme navn.

Eksterne henvisninger 

Librettister fra Frankrig
Dramatikere fra Frankrig
Albert Norden

Albert Norden (4. december 1904 i Myslowitz – 30. maj 1982 i Østberlin) var en tysk kommunistisk politiker i DDR. Han var medlem af politbureauet i SED og medlem af Folkekammeret fra 1958 til 1981. I politbureauet havde han ansvaret for agitation. Han er mest kendt for at have forfattet et propagandaværk, Braunbuch, rettet mod vesttyske politikere i 1965.

Eksterne henvisninger 

Politikere fra DDR
Daniel Swarovski

Daniel Swarovski (24. oktober 1862 i Georgenthal i Bøhmen – 23. januar 1956 i Wattens i Tyrol) var en østrigsk glassliber af bøhmisk herkomst. Han grundlagde selskabet Swarovski, som udviklede sig til verdens ledende producent af slebet krystalglas.

Eksterne henvisninger 

Personer fra Østrig
Erhvervsfolk fra Østrig
Dana Rohrabacher

Dana Tyron Rohrabacher (født 21. juni 1947 i Coronado i Californien) er en amerikansk republikansk politiker. Han var kongresmand som medlem af Repræsentanternes Hus i 30 år fra 1989 til 2019.

Rohrabacher genopstillede til Repræsentanternes Hus ved valget i 2018 men tabte til demokraten Harley Rouda. Han var det længstsiddende medlem af Huset som tabte ved et genvalg i 2018. Rohrabacher har udtrykt stærke pro-russiske og pro-Putin synspunkter, som har rejst spørgsmål om hans relation til Vladimir Putin og den russiske regering.

Før han blev indvalgt i Kongressen, arbejdede han i Det Hvide Hus som assistent for præsident Ronald Reagan og var i syv år en af præsidentens ledende taleskrivere. Han var central i udformelsen af Reagan-doktrinen.

Rohrabacher var leder for Kongressens rumfarts- og luftfartskomité fra 1997 til 2005. Han er også et langvarig medlem af Kongressens udenrigskomité og har bl.a. engageret sig mod menneskeretsbrud begået af kommunistregimet i Folkerepublikken Kina.

Fodnoter

Eksterne henvisninger 

 Dana Rohrabacher 

Tysk-amerikanere
Medlemmer af Repræsentanternes Hus i USA
Personer fra Californien